section_heading: Tlak pare
paragraph_text: Tlak pare je tlak čestica u plinovitom stanju koje se nalaze iznad površine tvari u krutom ili tekućem stanju. Ovaj pojam se koristi najviše za opisivanje težnje tekućine da hlapi. To je ustvari mjera težnje molekula ili atoma da pobjegnu iz tekućine ili krute tvari. U zatvorenom sustavu čestice koje isparavaju ne mogu napustiti prostor iznad površine. Zato se počinju vraćati natrag u tekućinu te je nakon nekog vremena broj čestica koje isparavaju i onih koje se vraćaju jednak. To je stanje dinamičke ravnoteže, a tlak pare u tim uvjetima zove se ravnotežni tlak pare. Ravnotežni tlak pare je pri konstantnoj temperaturi karakterističan za svaku tekućinu. Zagrijavanjem tekućine u otvorenom sustavu tlak pare se povećava sve dok se ne izjednači s atmosferskim tlakom. Vrelište tekućine pod atmosferski tlakom odgovara temperaturi kada je tlak pare jednak okolnom atmosferskom tlaku i često se naziva normalno vrelište.<ref> Perry R.H., Green D.W.: "Perry's Chemical Engineers Handbook", edition=7th, publisher=McGraw-Hill, 1997.